Forretningsinnsikt-programvare

Programvare for forretningsinnsikt er applikasjonsprogramvarer utformet for å hente, analysere, transformere og rapportere data for forretningsinnsikt. Applikasjonene leser vanligvis data som tidligere har blitt lagret, eksempelvis (men ikke nødvendigvis) fra et datavarehus eller datatorg.

Historie

Fremveksten av forretningsinnsikt-programvare 
Fra rundt 1970 til 1990 ble de første omfattende systemene for forretningsinnsikt utviklet av IBM og Siebel (siden kjøpt av Oracle). I samme tidsrom oppstod det flere flere små utviklerlag med hver ulike attraktive idéer som også har resultert i produkter som fremdeles brukes av selskaper i dag.

I 1988 organiserte spesialister og leverandører konferansen Multiway Data Analysis Consortium i Roma, hvor et av fokusområdene var å gjøre håndtering og analyse av data mer effektivt og ikke minst mer tilgjengelig for mindre og mer økonomisk begrensede virksomheter.

I 2000 var det mange selskap som tilbød profesjonelle rapporteringssystemer og analyseprogrammer, hvorav noen av dem var eid av store og velkjente programvareprodusenter i USA.

Skybasert forretningsinnsikt 
I årene etter 2000 ble produsenter av programvare for forretningsinnsikt gradvis mer interesserte i å tilby tjenester for forretningsinnsikt også til mindre og mellomstore bedrifter. Rundt samme tid kom fremveksten av lagring og prosessering i skyen. Fordelen med skytjenester er at bedrifter kan slippe unnå store investeringer med å ha egen maskinpark. Dermed kan det kreve mindre investeringer for å komme i gang, men det hender også at man til gjengjeld kan måtte akseptere høyere driftskostnader.

Fra og med 2006 begynte smarttelefoner (med Android og iOS) å bli vanlig, og det ble siden lagt til rette for å konsumere forretningsinnsikt-applikasjoner på mobiler enten ved hjelp av nettsider skalert for mobil eller ved at det ble laget dedikerte mobilapplikasjoner. Nettbasert konsumering har på denne måten lagt til rette for at forretningsinnsikt til enhver tid kan være tilgjengelig i en klient i ens egen lomme, og på denne måten enkelt kan brukes til beslutningsstøtte.

Typer 
De viktigste generelle kategoriene av forretningsinnsikt-applikasjoner er:

 Regneark
 Rapporterings- og spørringsprogramvare: Programmer som trekker ut, sorterer, oppsummerer og presenterer valgte data
 Online analytisk behandling (OLAP)
 Digitale instrumentpaneler (dashboards)
 Datautvinning
 Overvåking av forretningsaktivitet
 Datavarehus
 Lokale informasjonssystemer
 Datavask

Med unntak av regneark har det tidligere vært vanlig at disse verktøyene enten tilbys som frittstående applikasjoner, som del av en applikasjonspakke, komponenter i et ressursplanleggingssystem (ERP), programmeringsgrensesnitt (API) eller som komponenter av programvare rettet mot en bestemt bransje. Verktøyene er noen ganger pakket inn i datavarehus-apparater.

Gratis produkter med åpen kildekode 
 Apache Hive, huset av Apache Software Foundation
 BIRT-Project av Eclipse Foundation
 D3.js
 KNIME
 Orange
 Pentaho
 R
 TACTIC
 Superset
 Grafana

Kommersielle produkter med åpen kildekode 
 JasperReports: Rapportering, analyse, instrumentpanel
 Palo: OLAP-tjener, regnearktjener og ETL-tjener
 Pentaho: Rapportering, analyse, instrumentpanel, datautvinning og arbeidsflytfunksjoner
 TACTIC: Rapportering, administrasjon, instrumentpanel, datautvinning -og integrasjon, arbeidsflytfunksjoner

Proprietære gratis produkter 
 Biml-Business Intelligence Markup Language
 Datacopia
 icCube
 InetSoft
 Splunk

Proprietære produkter

Se også 
 Liste over rapporteringsprogramvare

Referanser 

Forretningsinnsikt